Predkladacia správa

Návrh Aktualizácie Akčného plánu Národnej stratégie výskumu, vývoja a inovácií (ďalej len „Akčný plán“) sa predkladá na základe úloha B.1 z uznesenia vlády 588/2024 k Informácii o stave implementácie národnej stratégie k 30.6.2024: “predložiť na rokovanie vlády aktualizáciu Akčného plánu Národnej stratégie výskumu, vývoja a inovácií 2030 do 31.1.2025”.

Cieľom aktualizácie Akčného plánu schváleného na roky 2023 až 2025 je zameranie úsilia a zdrojov v poslednom roku platnosti do kľúčových opatrení s najväčším dopadom. Výsledkom bude zúžený okruh 28 opatrení, na plnenie ktorých sa zameriame počas roka 2025. Z toho najväčšími prioritami budú 1) príprava a prijatie zákona o výskume, vývoji a inováciách a 2) podpora technologického transferu a firemného výskumu a vývoja.

Predložený materiál nemá vplyvy na rozpočet verejnej správy.